Plesispa

Plesispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
Middelsstore (5 - 9 millimeter), lange og slanke, ganske flate, brunlige til svarte bladbiller. Antennene er noe lengre enn hode + pronotum med 11 ledd. Pronotum er firkantet, dekkvingene nokså lange og jevnbrede, med 8-10 rader av grove punkter og tre opphøyde lengderibber. Beina er temmelig korte.

Levevis 
Både larver og voksne lever på planter og eter fra dem. Noen av artene er regnet som skadedyr på unge kokospalmer. Denne slekten lever på enfrøbladete planter, mest på palmer.

Utbredelse 
Slekten er utbredt fra Sri Lanka i vest til Australia i øst.

Systematisk inndeling 

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 underfamilien Hispinae, Gyllenhal, 1813  – ikke i Norge, én art i Norden
 stamme Cryptonychini Chapuis, 1875
 slekten Plesispa Chapuis, 1875
 Plesispa hagenensis Gressitt, 1960
 Plesispa korthalsiae Gressitt, 1963
 Plesispa montana Gressitt, 1960
 Plesispa palmarum Gressitt, 1960
 Plesispa palmella Gressitt, 1963
 Plesispa reichei Chapuis, 1875
 Plesispa ruficollis Spaeth, 1936
 Plesispa saccharivora Gressitt, 1957

Litteratur 
 Hispines of the world - Plesispa
 Plesispa på ITIS
 Hispine pests of palms - Plesispa

Eksterne lenker 
 

Bladbiller
Biller formelt beskrevet i 1875